pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ห่วงใยประชาชน สั่งจัดการเด็ดขาดแก๊งคอลเซ็นเตอร์หลอกลวงระบาดหนัก ย้ำบังคับใช้กฎหมายเคร่งครัด แนะเพิ่มช่องทางแจ้งเบาะแส เพื่อประโยชน์ในการปราบปราม
วันพุธที่ 19 มกราคม 2565
นายกฯ ห่วงใยประชาชน สั่งจัดการเด็ดขาดแก๊งคอลเซ็นเตอร์หลอกลวงระบาดหนัก ย้ําบังคับใช้กฎหมายเคร่งครัด แนะเพิ่มช่องทางแจ้งเบาะแส เพื่อประโยชน์ในการปราบปราม
นายกรัฐมนตรี ห่วงใยประชาชน สั่งจัดการเด็ดขาดแก๊งคอลเซ็นเตอร์หลอกลวงระบาดหนัก ย้ําบังคับใช้กฎหมายเคร่งครัด แนะเพิ่มช่องทางแจ้งเบาะแส เพื่อประโยชน์ในการปราบปราม
วันที่ 19 ม.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับเรื่องร้องเรียนจากหลากหลายช่องทางถึงปัญหาแก๊งคอลเซ็นเตอร์ หลอกลวงประชาชน ระบาดอย่างมากในช่วงเวลานี้ โดยนายกรัฐมนตรีมีความห่วงใยประชาชน จึงกําชับให้กระทรวงดิจิทัลเพื่อเศรษฐกิจและสังคม (ดีอีเอส) สํานักงานตํารวจแห่งชาติ(สตช.) บูรณาการกับหน่วยงานที่เกี่ยวข้อง เร่งแก้ไขปัญหาอย่างเร่งด่วน เพื่อป้องกันความเสียหายที่จะขึ้นแก่ประชาชน โดยเฉพาะการสูญเสียทรัพย์สินจากการถูกหลอกลวง
ทั้งนี้ นายกรัฐมนตรีเน้นย้ําให้มีการบังคับใช้กฎหมายอย่างเคร่งครัด หากพบผู้กระทําความผิด จะต้องถูกลงโทษในทุกกฎหมายที่เกี่ยวข้อง ไม่มีข้อยกเว้น หากพบเจ้าหน้าที่มีส่วนเกี่ยวข้อง หรือให้การช่วยเหลือผู้กระทําความผิด รวมถึงละเว้นการปฏิบัติหน้าที่ จะถูกลงโทษทั้งทางวินัยและอาญา
นอกจากนี้ นายกรัฐมนตรี ยังแนะนําให้หน่วยงานที่เกี่ยวข้อง ได้เน้นย้ําหรือเพิ่มช่องทางการแจ้งเบาะแสสําหรับประชาชนโดยเชื่อว่า การมีส่วนร่วมของประชาชน จะช่วยให้สามารถแก้ไขปัญหาได้อย่างดี มีประสิทธิภาพและยั่งยืน และยังแนะนําให้ เพิ่มการสร้างการรับรู้ต่อประชาชน โดยเฉพาะการจัดทําชุดความรู้เกี่ยวกับพฤติกรรมของแก๊งคอลเซ็นเตอร์ เพื่อให้เกิดการรับรู้เท่าทัน ไม่ตกเป็นเหยื่อของมิจฉาชีพ
"ปัจจุบันแก๊งคอลเซ็นเตอร์ เลือกใช้วิธีการในหลายรูปแบบเพื่อหลอกลวงประชาชน เช่น อ้างเป็นบริษัทจัดส่งพัสดุ , อ้างเป็นเจ้าหน้าที่ตํารวจ , อ้างเป็นเจ้าหน้าศาล, อ้างเป็นพนักงานธนาคารหรือสถาบันทางการเงิน รวมถึงใช้ระบบเพื่อให้เห็นว่าโทรจากต่างประเทศ ขอให้ประชาชนระมัดระวัง อย่าให้ข้อมูลส่วนตัว ข้อมูลทางการเงินกับบุคคลที่ไม่น่าไว้ใจ โดยเฉพาะผู้สูงอายุ ขอให้บุตรหลาน ช่วยกันเป็นหูเป็นตา แจ้งเตือน ให้คําแนะนําแก่ผู้สูงอายุ เพื่อป้องกันการสูญเสียทรัพย์สินจากการหลอกลวงของแก๊งคอลเซ็นเตอร์และมิจฉาชีพ และหากพบพฤติกรรมของแก๊งคอลเซ็นเตอร์ ขอให้เบาะแสแก่เจ้าหน้าที่ตํารวจ เพื่อเป็นประโยชน์ในการป้องกันและปราบปรามต่อไป”น.ส.ไตรศุลี กล่าว
---------------
รัฐบาลไทย-ข่าวทำเนียบรัฐบาล-สธ.รับมอบอุปกรณ์ทางการแพทย์และเครื่องอุปโภคบริโภค สนับสนุนการดำเนินงานสู้ภัยโควิด 19
วันอังคารที่ 29 มิถุนายน 2564
สธ.รับมอบอุปกรณ์ทางการแพทย์และเครื่องอุปโภคบริโภค สนับสนุนการดําเนินงานสู้ภัยโควิด 19
กระทรวงสาธารณสุขรับมอบอุปกรณ์ทางการแพทย์และเครื่องอุปโภคบริโภค จากหน่วยงานภาคเอกชน อาทิ ตู้แช่วัคซีนโควิด 19, หน้ากากแรงดันลบและแรงดันบวก สินค้าในกลุ่มวิสาหกิจชุมชน และน้ําดื่ม เพื่อสนับสนุนการดําเนินงาน สู้ภัยโควิด 19
วันนี้ (29 มิถุนายน 2564) ที่สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหาร รับมอบอุปกรณ์ทางการแพทย์และเครื่องอุปโภคบริโภคช่วยเหลือการดําเนินงานป้องกันโรคโควิด 19 ประกอบด้วย ตู้แช่วัคซีนโควิด 19 จํานวน 10 ตู้ และพัดลมขนาด 18 นิ้ว จํานวน 100 เครื่อง มูลค่า650,000 บาท จากบริษัทดราโก อิเลคทริค เอ็นจิเนียริ่ง จํากัด, หน้ากากแรงดันลบและแรงดันบวก จํานวน 1,100 เครื่องจากกองทุนฮอนด้าเคียงข้างไทย ร่วมกับกลุ่มบริษัทฮอนด้าในประเทศไทย, สินค้าในกลุ่มวิสาหกิจชุมชน ในพื้นที่รับผิดชอบ 74 จังหวัด มูลค่ารวมประมาณ 500,000 บาท และน้ํามะพร้าว Cocomax จํานวน 60 ลัง จากบริษัทเอเชียติค อุตสาหกรรมเกษตร จํากัด เพื่อสนับสนุนการดําเนินงานสู้ภัยโควิด 19 ในโรงพยาบาลสนามและโรงพยาบาลสังกัดกระทรวงสาธารณสุข
นายแพทย์เกียรติภูมิ กล่าวว่า ในสถานการณ์การระบาดของโรคโควิด 19 ขณะนี้ยังพบการระบาดต่อเนื่องและกระจายไปหลายพื้นที่ ทําให้ตัวเลขผู้ติดเชื้อสูงขึ้น โดยบุคลากรด้านการแพทย์และสาธารณสุขด่านหน้าได้ทํางานกันอย่างหนักต่อเนื่อง ซึ่งในวันนี้มีความยินดีและต้องขอขอบคุณผู้มีจิตศรัทธาที่ได้ส่งกําลังใจและสนับสนุนอุปกรณ์ทางการแพทย์และเครื่องอุปโภ บริโภคอาทิ ตู้แช่วัคซีนโควิด 19 สอดคล้องกับนโยบายของรัฐบาลในการเร่งฉีดวัคซีนให้ครอบคลุมประชากร ร้อยละ 70 จึงเป็นประโยชน์ในการจัดเก็บเพื่อรักษาคุณภาพของวัคซีนให้ได้ตามมาตรฐานนอกจากนี้ ยังได้รับหน้ากากแรงดันลบและแรงดันบวก ที่พัฒนาเพื่อให้สามารถใช้ได้ทั้งบุคลากรทางการแพทย์และผู้ป่วย เป็นอุปกรณ์ที่จะเข้ามาช่วยให้การให้บริการดูแลรักษาผู้ป่วย เป็นไปอย่างมีประสิทธิภาพ
“ขอขอบคุณทุกภาคส่วนที่ดูแล เป็นแนวหลังช่วยสนับสนุนซึ่งกันและกันในการต่อสู้กับศึกเชื้อโรคนี้สิ่งของที่ได้รับมาเป็นประโยชน์อย่างมาก ได้ทั้งกําลังกายและกําลังใจ กระทรวงสาธารณสุขจะจัดส่งเพื่อให้ถึงมือ แพทย์ พยาบาล และเจ้าหน้าที่ที่ปฏิบัติงาน นําไปใช้ดูแลประชาชนให้เกิดประโยชน์สูงสุดต่อไป” นายแพทย์เกียรติภูมิ กล่าว
********************************** 29 มิถุนายน 2564
รัฐบาลไทย-ข่าวทำเนียบรัฐบาล-สำนักงานสลาก ฯ เตรียมเปิดจำหน่าย "สลากดิจิทัล" งวดประจำวันที่ 1 ส.ค.2565 จำนวน 7.1 ล้านใบ งวดที่ 4 ผ่านแอป "เป๋าตัง" พร้อมเตือน ปชช. ให้ซื้อสลากดิจิทัลผ่านแอปเป๋าตังเท่านั้น
วันเสาร์ที่ 16 กรกฎาคม 2565
สํานักงานสลาก ฯ เตรียมเปิดจําหน่าย "สลากดิจิทัล" งวดประจําวันที่ 1 ส.ค.2565 จํานวน 7.1 ล้านใบ งวดที่ 4 ผ่านแอป "เป๋าตัง" พร้อมเตือน ปชช. ให้ซื้อสลากดิจิทัลผ่านแอปเป๋าตังเท่านั้น
สํานักงานสลากฯ พร้อมเปิดจําหน่ายสลากดิจิทัล งวดที่ 4 ผ่านแอพพลิเคชันเป๋าตัง ตั้งแต่ 6 โมงเช้า ของวันที่ 17 ก.ค.65 เป็นต้นไป โดยงวดนี้จะมีสลากจําหน่ายเพิ่มเป็น 7,167,500 ใบ เพิ่มจากเดิมที่มี 5.1 ล้านใบ
นายลวรณ แสงสนิท ประธานกรรมการสลากกินแบ่งรัฐบาล เปิดเผยว่า สํานักงานสลากฯ พร้อมเปิดจําหน่ายสลากดิจิทัล งวดที่ 4 ผ่านแอพพลิเคชันเป๋าตัง ตั้งแต่ 6 โมงเช้า ของวันที่ 17 ก.ค.65 เป็นต้นไป โดยงวดนี้จะมีสลากจําหน่ายเพิ่มเป็น 7,167,500 ใบ เพิ่มจากเดิมที่มี 5.1 ล้านใบ เพื่อให้สอดคล้องกับปริมาณความต้องการสลากของผู้ซื้อ หลังจากงวดที่ผ่านมามีการจําหน่ายหมดไวกว่าที่คาด โดยใช้เวลาไม่ถึง 2 วัน
ทั้งนี้ ในการพิจารณาเพิ่มจํานวนสลากดิจิทัลในอนาคต คณะกรรมการสลากฯ ได้พิจารณาอย่างรอบคอบ โดยนําผลตอบรับด้านต่างๆ มาพิจารณาร่วมกันในทุกมิติ ทั้งฝั่งคนซื้อและคนขาย รวมถึงจะทยอยเพิ่มสลากทีละน้อย 1-2 ล้านใบ ไม่ได้เพิ่มครั้งเดียวเป็นปริมาณมาก เพื่อให้ผู้ค้าสลากระบบเดิมมีเวลาปรับตัวและสามารถวางแผนการจําหน่ายสลากได้อย่างถูกต้อง ที่สําคัญจะต้องรักษาความสมดุลระหว่างผู้ค้าในระบบเก่าและระบบดิจิทัลให้อยู่ร่วมกันได้
“การจําหน่ายสลากที่ผ่านมามีผลตอบรับเป็นไปด้วยดี โดยประชาชนกว่า 1 ล้านคน สามารถเข้าถึงซื้อสลากตัวเลขที่ต้องการได้ในราคา 80 บาทได้จริง อีกทั้งยังมีความสะดวก ความปลอดภัย เพราะสลากที่ซื้อทุกใบจะมีการบันทึกข้อมูลไว้ในแอพฯ สามารถขึ้นรางวัลได้ทันที ไม่ยุ่งยาก โดยสามารถเลือกซื้อได้ทุกวัน ตั้งแต่ 6 โมงเช้า ถึง 5 ทุ่ม ยกเว้นวันออกรางวัลจะซื้อได้ถึง 14.00 น. ซึ่งซื้อได้แบบไม่จํากัด ทุกเลข ทุกใบในราคา 80 บาท”
ส่วนกรณีที่ตั้งข้อสังเกตว่า สลากดิจิทัลขายหมดไวเพราะมีนายทุนกว้านซื้อไปขายต่อทํากําไรนั้น นายลวรณกล่าวว่า จากการติดตามข้อมูล พบว่าปริมาณการซื้อสลากดิจิทัลยังเคลื่อนไหวเป็นปกติ โดยสลาก5 ล้านใบ มีผู้ซื้อประมาณ 9 แสนคน เฉลี่ยแล้วคนหนึ่งซื้อ 5-6 ใบเท่านั้น ไม่พบว่าใครซื้อมากขึ้น หรือซื้อกระจุกตัวแบบผิดสังเกต ที่สําคัญในการตรวจสอบตามโซเชียลมีเดียก็ไม่พบผู้ค้ารายใหญ่ขายสลากดิจิทัล มีเพียงรายย่อยโพสต์ขายเท่านั้น ซึ่งเจ้าหน้าที่ตํารวจก็ได้จับกุมดําเนินคดีไปเรียบร้อยแล้ว
ด้าน พ.ท.หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวว่า ขอให้ประชาชนหลีกเลี่ยงการซื้อสิทธิสลากดิจิทัลต่อจากผู้อื่นอย่างเด็ดขาด เพราะในระบบการจําหน่ายสลากดิจิทัลจะบันทึกชื่อผู้ซื้อไว้อย่างชัดเจน สลากจึงเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้น ดังนั้นเมื่อถูกรางวัลเงินรางวัลจะโอนเข้าบัญชีผู้ซื้อ ไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้ หรือกรณีมารับสลากฯ ที่สํานักงานฯ ก็จะต้องใช้ชื่อผู้ซื้อยืนยันตัวตนในการมารับสลากฯ ดังนั้น ถ้าใครหลงเชื่อซื้อสลากดิจิทัลที่มีการนํามาประกาศขายต่อ หากถูกรางวัลอาจเกิดปัญหาตามได้
รัฐบาลไทย-ข่าวทำเนียบรัฐบาล-Cabinet approves Joint Statement of the Fourth ASEAN Ministerial Meeting on Women to promote gender equality and empowerment in ASEAN
วันอังคารที่ 19 กรกฎาคม 2565
Cabinet approves Joint Statement of the Fourth ASEAN Ministerial Meeting on Women to promote gender equality and empowerment in ASEAN
Cabinet approves Joint Statement of the Fourth ASEAN Ministerial Meeting on Women to promote gender equality and empowerment in ASEAN
July 18, 2022, Deputy Government Spokesperson Ratchada Thanadirek disclosed that the cabinet, in its meeting today, approved the draft Joint Statement of the Fourth ASEAN Ministerial Meeting on Women, held on October 11-15, 2021 in Jakarta, Republic of Indonesia, as proposed by Ministry of Social Development and Human Security.
The draft Joint Statement of the Fourth ASEAN Ministerial Meeting on Women is aimed to reaffirm commitment of all member states to promote gender equality and empowerment of all women and girls in the ASEAN region pursuant to the ASEAN Community Vision 2025.
Gist of the draft Joint Statement is as follows:
Expresses awareness on the long-term and gendered impacts of the COVID-19 pandemic among women and girls
Recognizes that women tend to fare worse than men for many SDG-related outcomes, and that groups of women living in rural areas, in poor households, ethnic women, women with disabilities, and migrant women, face the most risk of being left behind in relation to SDG progress
Underscores opportunities afforded by the digital revolution such as access to the digital economy, promoting women’s digital entrepreneurship, and strengthening digital literacy and competitiveness are equipping the women of ASEAN to adapt and thrive in the post-pandemic ASEAN region
Accelerates efforts that include women in the digital economy through providing or improving accessibility, affordability of financial products and services, conducting capacity building or trainings, enhancing market opportunities and linkages, and other policy, program and infrastructure support
Strengthens consultative platforms and mechanism that directly engage women in decision- and policy-making processes, and amplify their voices and consider their needs, to ensure that the design and implementation of policies and programs are gender-responsive
Ministry of Social Development and Human Security will later notify the ASEAN Secretariat on the cabinet’s approval of the draft Joint Statement of the Fourth ASEAN Ministerial Meeting on Women.
รัฐบาลไทย-ข่าวทำเนียบรัฐบาล-วธ. เผยความสำเร็จไทยร่วมงาน “ตลาดภาพยนตร์นานาชาตินครเซี่ยงไฮ้” เปิดเจรจาธุรกิจสร้างรายได้กว่า 59 ล้านบาท
วันศุกร์ที่ 30 กรกฎาคม 2564
วธ. เผยความสําเร็จไทยร่วมงาน “ตลาดภาพยนตร์นานาชาตินครเซี่ยงไฮ้” เปิดเจรจาธุรกิจสร้างรายได้กว่า 59 ล้านบาท
วธ. เผยความสําเร็จไทยร่วมงาน “ตลาดภาพยนตร์นานาชาตินครเซี่ยงไฮ้” เปิดเจรจาธุรกิจสร้างรายได้กว่า 59 ล้านบาท
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า ตามที่กระทรวงวัฒนธรรม (วธ.) บูรณาการความร่วมมือกับกระทรวงการท่องเที่ยวและกีฬา กระทรวงการต่างประเทศ กระทรวงพาณิชย์ และสมาพันธ์สมาคมภาพยนตร์แห่งชาติขับเคลื่อนงานส่งเสริมและเผยแพร่ภาพยนตร์ และวีดิทัศน์ทั้งในและต่างประเทศ ตามแผนงานบูรณาการของคณะกรรมการภาพยนตร์และวีดิทัศน์แห่งชาติ “Content Thailand” ณ งานตลาดภาพยนตร์นานาชาตินครเซี่ยงไฮ้ สาธารณรัฐประชาชนจีนทั้งในรูปแบบปกติ ภายใต้ชื่อ Content Thailand Pavilion ระหว่างวันที่ 12 - 14 มิถุนายน 2564 และรูปแบบออนไลน์ระหว่างวันที่ 6 - 14 มิถุนายน 2564 โดยมีผู้ประกอบการสมัครเข้าร่วมกิจกรรมร่วมทั้งสิ้น 8 ราย ได้แก่ สมาคมการค้าผู้ผลิตภาพยนตร์สารคดีไทย ,บริษัท ไร้ท์ บิยอนด์ จํากัด , บริษัท โมโน สตรีมมิ่ง จํากัด , บริษัท เอ็ม พิคเจอร์ส จํากัด , บริษัท ไฟว์สตาร์ โปรดักชั่น จํากัด,บริษัท สหมงคลฟิล์ม อินเตอร์เนชั่นแนล จํากัด ,บริษัท เดอะมั้งค์ สตูดิโอ จํากัด และบริษัท ควอนตั้ม พิคเจอร์ (ประเทศไทย) จํากัด พร้อมกันนี้ได้นําภาพยนตร์ไทยไปจัดฉาย 7 เรื่อง ซึ่งผลการเข้าร่วมงานในครั้งนี้ ถือว่าประสบความสําเร็จเป็นอย่างดี สามารถเปิดการเจรจาธุรกิจ รวมทั้งหมด 46 การเจรจาและประมาณการมูลค่ารวม 59 ล้านบาท
รัฐมนตรีว่าการกระทรวงวัฒนธรรม กล่าวอีกว่า ปีนี้ประเทศไทยเข้าร่วมงานตลาดภาพยนตร์นานาชาตินครเซี่ยงไฮ้เป็นปีที่ 4 ซึ่งการเข้าร่วมงานครั้งนี้ นับเป็นการกลับมาเปิดคูหาประเทศไทยในต่างประเทศเป็นครั้งแรก หลังจากเกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เพื่อรองรับบริษัทไทยที่มีสํานักงานสาขา หรือผู้แทนในจีนที่สามารถเข้าร่วมงานพบปะกับผู้ซื้อภาพยนตร์ ละครโทรทัศน์และนักลงทุนจีนที่ต้องการร่วมลงทุนกับบริษัทไทย เพื่อแสดงศักยภาพของอุตสาหกรรมภาพยนตร์และวีดิทัศน์ไทยในเวทีนานาชาติ และสร้างโอกาสทางธุรกิจให้แก่ผู้ประกอบการในอุตสาหกรรมภาพยนตร์และวีดิทัศน์ของประเทศไทย รวมทั้งขับเคลื่อนงานส่งเสริมและเผยแพร่ภาพยนตร์และวีดิทัศน์ทั้งในและต่างประเทศ ตามแผนงานบูรณาการของคณะกรรมการภาพยนตร์และวีดิทัศน์แห่งชาติ “Content Thailand” ตอบสนองยุทธศาสตร์ชาติด้านการสร้างความสามารถในการแข่งขัน และยุทธศาสตร์การส่งเสริมภาพยนตร์และวีดิทัศน์ ระยะที่ 3 (พ.ศ.2560-2564) โดยสนับสนุน เผยแพร่ และสร้างรายได้จากอุตสาหกรรมภาพยนตร์และวีดิทัศน์ของไทยในต่างประเทศอย่างต่อเนื่อง
รัฐบาลไทย-ข่าวทำเนียบรัฐบาล-สำนักงานสลากฯ จัดประชุมเพื่อคัดเลือกตัวแทนจำหน่ายโครงการสลาก 80 ภาคตะวันออก ที่ฉะเชิงเทรา และระยอง
วันจันทร์ที่ 25 เมษายน 2565
สํานักงานสลากฯ จัดประชุมเพื่อคัดเลือกตัวแทนจําหน่ายโครงการสลาก 80 ภาคตะวันออก ที่ฉะเชิงเทรา และระยอง
นายทวีป วุฒิบาทุกาจิตต์ รองผู้อํานวยการสํานักงานสลากกินแบ่งรัฐบาล เป็นประธานการประชุมชี้แจงหลักเกณฑ์และเงื่อนไขให้กับตัวแทนจําหน่ายสลากในภาคตะวันออกที่สนใจสมัครเข้าร่วมโครงการสลาก 80
วันนี้ (23 เมษายน 2565) เวลา 10.00 น. ที่หอประชุมศูนย์เรียนรู้หลักเศรษฐกิจพอเพียงอําเภอเมืองฉะเชิงเทรา จังหวัดฉะเชิงเทรา นายทวีป วุฒิบาทุกาจิตต์ รองผู้อํานวยการสํานักงานสลากกินแบ่งรัฐบาลเป็นประธานการประชุมชี้แจงหลักเกณฑ์และเงื่อนไขให้กับตัวแทนจําหน่ายสลากในภาคตะวันออกที่สนใจสมัครเข้าร่วมโครงการสลาก 80 และในวันพรุ่งนี้ (24 เมษายน 2565) จะเดินทางไปจัดกิจกรรมเช่นเดียวกันนี้ที่หอประชุมศูนย์ราชการจังหวัดระยอง
รองผู้อํานวยการสํานักงานสลากกินแบ่งรัฐบาล กล่าวว่า โครงการสลาก 80 เป็นมาตรการหนึ่งที่สํานักงานสลากกินแบ่งรัฐบาลได้วางแนวทางไว้ เพื่อให้ประชาชนสามารถหาซื้อสลากได้ในราคา 80 บาท จากจุดจําหน่ายที่กระจายอยู่ทั่วประเทศ โดยตัวแทนจําหน่ายที่เข้าร่วมโครงการ จะได้รับสลากไปจําหน่ายจุดละ 25 เล่มหรือ 2,500 ฉบับ ซื้อขายผ่านแอปพลิเคชันเป๋าตัง และถุงเงิน ในปีนี้ สํานักงานสลากฯ จะกระจายจุดจําหน่าย 1,000 จุด ทั่วประเทศ ขณะนี้ เปิดให้บริการโครงการสลาก 80 แล้ว จํานวน 209 จุดในกรุงเทพมหานคร ปริมณฑลและจังหวัดต่างๆ ในภาคกลาง และอยู่ระหว่างการจัดทําสัญญาในส่วนของภาคตะวันออกเฉียงเหนืออีก 151 ราย ซึ่งจะเริ่มขายสลากตั้งแต่งวดวันที่ 1 มิถุนายน 2565 เป็นต้นไป
สําหรับการเดินทางมาประชุมครั้งนี้ จะเป็นการประชุมผู้สมัครเข้าร่วมโครงการจาก 8 จังหวัด ในภาคตะวันออก ได้แก่ ปราจีนบุรี สระแก้ว นครนายก ฉะเชิงเทรา ระยอง จันทบุรี ชลบุรีและตราด ซึ่งมีผู้ผ่านคุณสมบัติและหลักเกณฑ์เบื้องต้นจํานวน 326 ราย หลังจากนั้น จะเข้าสู่กระบวนการจัดทําสัญญาในห้วงเดือนพฤษภาคมที่จะถึงนี้ สําหรับภาคเหนือ ซึ่งมีผู้ผ่านคุณสมบัติเบื้องต้น 996 ราย และภาคใต้ อีก 450 รายนั้น สํานักงานฯ จะเดินทางไปจัดประชุมและคัดเลือกภายในเดือนพฤษภาคม 2565 เพื่อให้โครงการสลาก 80 ทั่วทุกภูมิภาคทั่วประเทศ เป็นไปอย่างต่อเนื่อง รองผู้อํานวยการสํานักงานสลากฯ กล่าวในตอนท้าย
รัฐบาลไทย-ข่าวทำเนียบรัฐบาล-นายกฯ มั่นใจ รัฐบาลสามารถชี้แจงตอบคำถาม ในการอภิปรายไม่ไว้วางใจได้ทุกประเด็น
วันจันทร์ที่ 18 กรกฎาคม 2565
นายกฯ มั่นใจ รัฐบาลสามารถชี้แจงตอบคําถาม ในการอภิปรายไม่ไว้วางใจได้ทุกประเด็น
นายกฯ มั่นใจ รัฐบาลสามารถชี้แจงตอบคําถาม ในการอภิปรายไม่ไว้วางใจได้ทุกประเด็น
วันนี้ (18 กรกฎาคม 2565) เวลา 11.20 น. ณ ทางเชื่อมตึกสันติไมตรีและตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังการประชุมคณะรัฐมนตรี (ครม.) ว่า ที่ประชุม ครม. ได้หารือเกี่ยวกับการแก้ไขปัญหาและอุปสรรคในการดําเนินงานโครงการต่าง ๆ โดยมีเรื่องที่สําคัญคือ การอนุมัติงบเงินกู้ที่เหลืออยู่เกี่ยวกับด้านสาธารณสุข ซึ่งมีวงเงินเหลืออยู่ไม่มากนัก จําเป็นต้องรักษาไว้และใช้ให้เกิดประโยชน์สูงสุดภายในช่วงเดือนกรกฎาคมถึงเดือนธันวาคมนี้ ในส่วนของงบกลางนั้นสําหรับเตรียมการรับมือสถานการณ์อุทกภัย และเรื่องอื่น ๆ ที่มีความสําคัญในการบริหารราชการแผ่นดิน ซึ่งขณะนี้เป็นช่วงท้ายของปีงบประมาณ รัฐบาลจําเป็นต้องใช้จ่ายด้วยความระมัดระวังอย่างที่สุด
นายกรัฐมนตรีกล่าวถึงการอภิปรายไม่ไว้วางใจว่า มีการพูดคุยหารือกับหัวหน้าพรรค เลขาธิการพรรค พรรคร่วมรัฐบาล และคณะรัฐมนตรี โดยขอให้ทุกคนเตรียมข้อมูลต่าง ๆ ให้มีความชัดเจน เพื่อชี้แจงในการอภิปรายไม่ไว้วางใจครั้งนี้ เชื่อมั่นว่าทุกคนสามารถชี้แจงตอบคําถามได้ในทุกประเด็น ซึ่งในการชี้แจงนั้นนายกรัฐมนตรีจะพูดในสิ่งที่เป็นประโยชน์ เป็นข้อเท็จจริง พูดในเรื่องที่ไม่มีความเสียหายต่อการบริหารราชการแผ่นดิน หรือความเสียหายต่อประเทศชาติ เพื่อไม่ให้มีผลในเรื่องความสัมพันธ์ต่างประเทศด้วย ต้องระมัดระวังอย่างที่สุดในการอภิปรายในครั้งนี้ เพราะสถานการณ์บ้านเมืองยังอยู่ในสถานการณ์ที่ไม่ปกติ ยังอยู่ในท่ามกลางสถานการณ์โลกในปัจจุบัน ขอให้ดูสถานการณ์ต่างประเทศด้วย ทั้งในอาเซียนและภูมิภาคอื่น ๆ ในโลกปัจจุบันที่ทุกคนมีปัญหาหมด แม้กระทั่งในการประชุมกลุ่มใหญ่ต่าง ๆ ก็มีปัญหาหมด ในฐานะที่เป็นส่วนหนึ่งในประชาคมโลกก็ต้องนํามาพิจารณาด้วยว่าอะไรควรทําหรือไม่ควรทํา อะไรทําได้หรือทําไม่ได้ ซึ่งทุกอย่างเป็นไปตามกฎหมายของประเทศ รวมทั้งกฎหมายระหว่างประเทศ โดยนายกรัฐมนตรีพยายามแก้ปัญหาทุกเรื่องให้มากที่สุดและทําให้ดีที่สุด ยืนยันว่าการดําเนินงานที่ผ่านมาของรัฐบาลเป็นไปเพื่อประชาชนทั้งสิ้น
...............................
รัฐบาลไทย-ข่าวทำเนียบรัฐบาล-ครม. ไฟเขียว (ร่าง) แผนปฏิบัติการฯ “โมเดลเศรษฐกิจ BCG" พ.ศ. 2564 - 2570 วงเงินรวม 40,972.60 ล้านบาท
วันพุธที่ 9 กุมภาพันธ์ 2565
ครม. ไฟเขียว (ร่าง) แผนปฏิบัติการฯ “โมเดลเศรษฐกิจ BCG" พ.ศ. 2564 - 2570 วงเงินรวม 40,972.60 ล้านบาท
.....
ที่ประชุม ครม. (8 ก.พ. 65) เห็นชอบ (ร่าง) แผนปฏิบัติการด้านการขับเคลื่อนการพัฒนาประเทศด้วยโมเดลเศรษฐกิจ BCG (การพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียว: BCG Model) พ.ศ. 2564 - 2570 ระยะเวลาดําเนินการ 6 ปี (พ.ศ. 2565 - 2570) วงเงินรวม 40,972.60 ล้านบาท
.
มีวัตถุประสงค์เพื่ออนุรักษ์ ฟื้นฟู จัดการการใช้ประโยชน์จากทรัพยากรชีวภาพและวัฒนธรรม การสร้างคุณค่า (Value Chain) จากทรัพยากรชีวภาพและวัฒนธรรม รวมทั้งการสร้างความสามารถในการพึ่งตนเอง ซึ่งจะดําเนินการภายใต้ 4 ยุทธศาสตร์สําคัญ ดังนี้
.
ยุทธศาสตร์ที่ 1 การสร้างความยั่งยืนของฐานทรัพยากร ความหลากหลายทางชีวภาพ และวัฒนธรรมด้วยการจัดสมดุลระหว่างการอนุรักษ์ ฟื้นฟู และการใช้ประโยชน์ มีตัวชี้วัด
.
ยุทธศาสตร์ที่ 2 การพัฒนาชุมชนและเศรษฐกิจฐานรากให้เข้มแข็งด้วยทุนทรัพยากร อัตลักษณ์ ความคิดสร้างสรรค์ และเทคโนโลยีสมัยใหม่
.
ยุทธศาสตร์ที่ 3 การยกระดับการพัฒนาอุตสาหกรรมภายใต้เศรษฐกิจ BCG ให้สามารถแข่งขันได้อย่างยั่งยืน
.
ยุทธศาสตร์ที่ 4 การเสริมสร้างความสามารถในการตอบสนองต่อกระแส การเปลี่ยนแปลงของโลก
.
โดยนายกฯ จะเป็นประธานในคณะกรรมการบริหารการพัฒนาเศรษฐกิจชีวภาพ - เศรษฐกิจหมุนเวียน - เศรษฐกิจสีเขียว (Bio-Circular-Green Economy: BCG Model)
.
เพื่อกํากับดูแล ขับเคลื่อนบูรณาการการทํางานสู่การปฏิบัติ พร้อมติดตามและประเมินผล เพื่อให้ผลสัมฤทธิ์เกิดเป็นรูปธรรม และเป็นประโยชน์กับประชาชนให้มากที่สุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.แรงงาน สร้างแรงบันดาลใจ จัดงานวันเจ้าหน้าที่ความปลอดภัยในการทำงาน หยุดการสูญเสีย
วันศุกร์ที่ 12 พฤศจิกายน 2564
ก.แรงงาน สร้างแรงบันดาลใจ จัดงานวันเจ้าหน้าที่ความปลอดภัยในการทํางาน หยุดการสูญเสีย
กระทรวงแรงงานจัดงาน 12 พฤศจิกายน วันเจ้าหน้าที่ความปลอดภัยในการทํางาน “สานพลังเครือข่าย จป.  สู้ภัยวิกฤต เพิ่มคุณภาพชีวิตแรงงานไทย” มอบ 2 รางวัล สถานประกอบกิจการดีเด่นด้านความปลอดภัยและอาชีวอนามัยของอาเซียน
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่านายสุชาติ ชมกลิ่น รัฐมนตรีว่าการกระทรวงแรงงานมอบหมายให้เป็นประธานเปิดงาน12 พฤศจิกายน วันเจ้าหน้าที่ความปลอดภัยในการทํางานภายใต้แนวคิด“สานพลังเครือข่าย จป. สู้ภัยวิกฤต เพิ่มคุณภาพชีวิตแรงงานไทย”และมอบรางวัลสถานประกอบกิจการดีเด่นด้านความปลอดภัยและอาชีวอนามัยของอาเซียน (ASEAN – OSHNET Award)จํานวน 2 รางวัล รวมทั้งมอบวุฒิบัตรผู้ผ่านการอบรมโครงการพัฒนานักบริหารความปลอดภัยขั้นสูง จํานวน 33 คน ณ ห้องประชุม จอมพล ป.พิบูลสงคราม ชั้น 5 กระทรวงแรงงาน โดยในรอบสองปีที่ผ่านมาทั่วโลกได้ประสบกับวิกฤตการณ์การแพร่ระบาดของโรคติดเชื้อไวรัสโคโรนา 2019 ซึ่งส่งผลกระทบโดยตรงต่อคุณภาพชีวิตของประชาชนและแรงงาน จากวิกฤตดังกล่าวเราได้เห็นความร่วมมือที่เข้มแข็งของหน่วยงานจากทุกภาคส่วน ทั้งภาครัฐ ภาคเอกชนและภาคประชาชนในการป้องกันการแพร่ระบาดของโรค การช่วยเหลือเยียวยาเพื่อบรรเทาความเดือดร้อนของประชาชนผู้ได้รับผลกระทบ ซึ่งเจ้าหน้าที่ความปลอดภัยในการทํางาน (จป.) เป็นบุคลากรที่สําคัญที่ช่วยดําเนินการป้องกันและควบคุมการแพร่ระบาดในสถานประกอบกิจการตามมาตรการ Bubble and Seals และมาตรการ Factory Sandbox ซึ่งพลังจากความร่วมมือนี้นับเป็นส่วนหนึ่งที่ทําให้ประเทศชาติก้าวผ่านวิกฤตสามารถเปิดประเทศขับเคลื่อนเศรษฐกิจได้ต่อไป เมื่อวันที่ 12 พฤศจิกายน 2528 เป็นวันที่กฎหมายฉบับแรกที่กําหนดให้สถานประกอบกิจการจัดให้มีเจ้าหน้าที่ความปลอดภัยในการทํางานมีผลบังคับใช้ในวันนี้ จึงนับได้ว่าเป็นวันครบรอบปีที่ 36 ของการมีเจ้าหน้าที่ความปลอดภัยในการทํางานซึ่งถือเป็นทรัพยากรบุคคลที่เป็นกําลังสําคัญในการดูแลสถานประกอบกิจการ ให้ดําเนินการตามมาตรฐานด้านความปลอดภัย อาชีวอนามัย และสภาพแวดล้อมในการทํางาน ส่งผลให้ลูกจ้างมีความปลอดภัยและสุขภาพอนามัยที่ดี และจากการดําเนินการที่ผ่านมาเจ้าหน้าที่ความปลอดภัยในการทํางานได้มีการรวมกลุ่มเป็นสมาคม ชมรม ร่วมมือกันดําเนินกิจกรรมสาธารณประโยชน์ นําความรู้ ความสามารถขยายผลเพื่อสร้างความปลอดภัยให้กับชุมชนและสังคม
อธิบดี กสร.กล่าวเพิ่มเติมว่า สถานประกอบกิจการที่ได้รับรางวัลสถานประกอบกิจการดีเด่นด้านความปลอดภัยและอาชีวอนามัยของอาเซียน จํานวน 2 รางวัล ได้แก่บริษัท ปตท. จํากัด (มหาชน) โรงแยกก๊าซธรรมชาติระยองรางวัลสถานประกอบกิจการที่มีการดําเนินงานด้านความปลอดภัยและอาชีวอนามัยดีเด่น(Excellence Award)และบริษัท นวอินเตอร์เทค จํากัด รางวัลสถานประกอบกิจการSMEที่มีการปฏิบัติที่ดีด้านความปลอดภัยและอาชีวอนามัย(Best Practice Award)ถือเป็นการประกาศเกียรติคุณ ยกย่องและเชิดชูเกียรติ แก่สถานประกอบกิจการและเจ้าหน้าที่ความปลอดภัยในการทํางานในการปฏิบัติหน้าที่ดูแลความปลอดภัย สุขภาพอนามัยของลูกจ้างในสถานประกอบกิจการ ที่ช่วยลดการประสบอันตรายจากการทํางานของลูกจ้าง พร้อมเป็นตัวอย่างที่ดีแก่สถานประกอบกิจการอื่นนําไปปฏิบัติด้วย
รัฐบาลไทย-ข่าวทำเนียบรัฐบาล-PM pleased with expansion of export and inward foreign investment
วันพุธที่ 27 เมษายน 2565
PM pleased with expansion of export and inward foreign investment
PM pleased with expansion of export and inward foreign investment
April 27, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with the country’s export performance. Important supporting factor for the expansion is the Government’s promotion of soft power policy.
Accordingly, Ministry of Commerce has focused on export promotion of products under 4 categories, namely, food, digital content, health and beauty, and Thai-identity products. In addition, the Ministry has implemented pro-active measures for fruit export and promoted border trade. Thailand’s major trade partners include the U.S., European countries, South Korea, Australia, and ASEAN countries.
According to the Government Spokesperson, Thai export value in March 2022 accounts for US$28,859.6 million (922,313 million Baht), an increase of 19.5% from the same month of last year. This marks the 13th consecutive monthly increase, and a 30-year record high since the data has ever been recorded in 1991. Import has also risen by 18% to US$27,400.6 million (887,353.2 million Baht), resulting in a trade surplus of US$1,459.1 million (34,960.1 million Baht).
With regard to inward foreign investment, the Foreign Business Commission has made approval to 53 foreign investors (17 approvals of business license, and 39 approvals of business certificate) in March 2022 to conduct business in Thailand, for the total investment value of 10,838 million Baht. As for the Eastern Economic Corridor (EEC) investment in March 2022, there are 10 investments (accounting for 19% of total investments) in the EEC, 29 investments (55%) in Bangkok, and 14 investments (26%) in other areas, for the total investment value of 6,323 million Baht. Countries with the highest investments are China (3 investors with an investment of 3,189 million Baht), Japan (2 investors with an investment of 630 million Baht), and the U.S. (1 investor with an investment of 637 million Baht). The rest are other countries.
According to the Government Spokesperson, an increase in export and inward foreign investment have demonstrated international confidence on Thailand’s potential. The Government also strives to strengthen the country from within through promoting the grassroots economy and supporting Thai investors and exporters at the international stage. This is for Thailand to become a high-income country with good quality of life and sustainable growth in all sectors.
รัฐบาลไทย-ข่าวทำเนียบรัฐบาล-ก.คลัง และ ก.พลังงาน ชี้แจงข้อวิจารณ์กรณี ครม.เห็นชอบ พ.ร.ก.ให้อำนาจกระทรวงการคลัง ค้ำประกันการชำระหนี้ของสำนักงานกองทุนน้ำมันเชื้อเพลิง
วันพฤหัสบดีที่ 18 สิงหาคม 2565
ก.คลัง และ ก.พลังงาน ชี้แจงข้อวิจารณ์กรณี ครม.เห็นชอบ พ.ร.ก.ให้อํานาจกระทรวงการคลัง ค้ําประกันการชําระหนี้ของสํานักงานกองทุนน้ํามันเชื้อเพลิง
สํานักงานบริหารหนี้สาธารณะ ยืนยันสํานักงานกองทุนน้ํามันเชื้อเพลิง ต้องเป็นผู้รับภาระการชําระหนี้เอง
ตามที่เว็บไซต์ไทยรัฐ เว็บไซต์มติชน เว็บไซต์สํานักข่าวไอเอ็นเอ็น และเว็บไซต์สยามรัฐ ได้เผยแพร่ข้อความเกี่ยวกับร่างพระราชกําหนดให้อํานาจกระทรวงการคลังค้ําประกันการชําระหนี้ของสํานักงานกองทุนน้ํามันเชื้อเพลิง พ.ศ. .... (ร่าง พ.ร.ก.ฯ) วงเงิน 1.5 แสนล้านบาท ว่าคณะรัฐมนตรีออกกฎหมายโยกหนี้ของสํานักงานกองทุนน้ํามันเชื้อเพลิงมาเป็นหนี้สาธารณะและให้ประชาชนเป็นผู้แบกรับนั้น
วันที่ 18 สิงหาคม 2565 นางจินดารัตน์ วิริยะทวีกุล รอง ผอ.สบน. ในฐานะโฆษกสํานักงานบริหารหนี้สาธารณะ ชี้แจงในประเด็นที่เกี่ยวข้อง ดังนี้
สํานักงานกองทุนน้ํามันเชื้อเพลิง (สกนช.) เป็นหน่วยงานที่ทําหน้าที่กู้เงินเพื่อสนับสนุนการดําเนินงานของกองทุนน้ํามันเชื้อเพลิงในการรักษาเสถียรภาพระดับราคาน้ํามันให้อยู่ในระดับที่เหมาะสม เพื่อไม่ให้ส่งผลกระทบต่อภาระค่าครองชีพของประชาชน มีสถานะเป็นหน่วยงานของรัฐ ประเภทหน่วยงานในกํากับดูแลของรัฐ ตามบทนิยามมาตรา 4 แห่ง พ.ร.บ. การบริหารหนี้สาธารณะ พ.ศ. 2548 และที่แก้ไขเพิ่มเติม ทําให้การกู้เงินของ สกนช. จะนับเป็นหนี้สาธารณะ อย่างไรก็ดี ในปัจจุบัน สกนช. ยังไม่ได้ดําเนินการกู้เงินแต่อย่างใด นอกจากนี้ แม้ว่าร่าง พ.ร.ก. ฯ ดังกล่าวจะกําหนดให้กระทรวงการคลังค้ําประกันเงินกู้ให้แก่ สกนช. แต่การชําระหนี้เงินกู้ดังกล่าว สกนช. จะต้องเป็นผู้รับภาระการชําระหนี้ โดยใช้รายได้ของตนเอง และกระทรวงการคลังไม่สามารถตั้งงบประมาณเพื่อชําระหนี้เงินกู้ให้กับ สกนช. ได้ ดังนั้น จึงไม่เป็นภาระต่องบประมาณและไม่ได้เป็นการผลักภาระให้กับประชาชนแต่อย่างใด
นายสมภพ พัฒนอริยางกูล โฆษกกระทรวงพลังงาน ชี้แจงว่าการกู้ยืมเงินของกองทุนน้ํามันเชื้อเพลิง เป็นเรื่องที่ได้เคยดําเนินการมาแล้วในอดีต ซึ่งการกู้เงินของกองทุนน้ํามันฯ ถือว่าเป็นหนี้สาธารณะและถูกค้ําประกันโดยกระทรวงการคลังมาโดยตลอด ส่วนจํานวนเงินที่กู้จะมากน้อยเพียงใดก็ขึ้นอยู่กับสภาพคล่องของกองทุนน้ํามันฯ ในแต่ละช่วงเวลา ส่วนในเรื่องการชําระหนี้ สํานักงานกองทุนน้ํามันเชื้อเพลิงก็มีการเตรียมแผนงานไว้แล้ว และจะมีการปรับเปลี่ยนตามสภาพคล่องของกองทุนน้ํามันฯ จึงขอให้มั่นใจได้ว่าการกู้เงินของกองทุนน้ํามันฯ ในครั้งนี้ ซึ่งมีการออก พรก. ให้อํานาจกระทรวงการคลังค้ําประกันการชําระหนี้ ของสํานักงานกองทุนน้ํามันเชื้อเพลิง พ.ศ. .... และการกู้ยืมเงินของสํานักงานกองทุนน้ํามันเชื้อเพลิง ไม่ได้แตกต่างไปจากเดิม เพียงแต่มีวิธีการเพื่อให้สอดคล้องกับสภาวการณ์และพระราชบัญญัติกองทุนน้ํามันเชื้อเพลิง พ.ศ. 2562 ซึ่งได้มีการพิจารณาอย่างรอบด้านเพื่อไม่ให้เกิดผลกระทบต่อประชาชน
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินปีงบประมาณ 2564 ได้ตามเป้าหมาย ช่วยรักษาเสถียรภาพทางการคลัง”
วันพุธที่ 6 ตุลาคม 2564
“สคร. จัดเก็บเงินนําส่งรายได้แผ่นดินปีงบประมาณ 2564 ได้ตามเป้าหมาย ช่วยรักษาเสถียรภาพทางการคลัง”
ในปีงบประมาณ 2564 (ต.ค.2563 - ก.ย.2564) สคร.จัดเก็บเงินนําส่งรายได้แผ่นดินของรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 ได้ 160,070 ลบ. สูงกว่าประมาณการตามเอกสารงบประมาณ 270 ลบ. หรือร้อยละ 100.17% ของเป้าหมายทั้งปี (159,800 ลบ.)
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปีงบประมาณ 2564 (ตุลาคม 2563 - กันยายน 2564) สคร. จัดเก็บเงินนําส่งรายได้แผ่นดินของรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) ได้จํานวน 160,070 ล้านบาท สูงกว่าประมาณการตามเอกสารงบประมาณ 270 ล้านบาท หรือคิดเป็นร้อยละ 100.17% ของเป้าหมายทั้งปี (159,800 ล้านบาท) โดยในภาพรวมรัฐวิสาหกิจได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID - 19) ซึ่ง สคร.ได้ขอความร่วมมือให้รัฐวิสาหกิจยังคงนําส่งรายได้แผ่นดินให้เป็นไปตามเอกสารงบประมาณ และได้รับความร่วมมือจากรัฐวิสาหกิจเป็นอย่างดี และกองทุนรวมวายุภักษ์ หนึ่ง มีการนําส่งเงินปันผลเพิ่มเติมในเดือนกันยายน 2564 จึงทําให้การจัดเก็บรายได้แผ่นดินของรัฐวิสาหกิจและกิจการฯ เป็นส่วนสําคัญในการจัดเก็บรายได้รัฐบาลสุทธิในปีงบประมาณ 2564
หน่วย : ล้านบาท
เงินนําส่งรายได้แผ่นดิน   ผลการจัดเก็บจริง
1. รัฐวิสาหกิจ     144,220
2. กิจการฯ     15,850
รวม      160,070
สําหรับในปีงบประมาณ 2565 สคร. มีเป้าหมายการจัดเก็บเงินนําส่งรายได้แผ่นดินจํานวน 142,800 ล้านบาท ซึ่งคาดว่ารัฐวิสาหกิจยังคงได้รับผลกระทบจาก COVID - 19 เช่นเดิม อย่างไรก็ดี สคร. จะกํากับติดตามการนําส่งรายได้แผ่นดินของรัฐวิสาหกิจอย่างใกล้ชิด โดยพิจารณาประกอบกับผลประกอบการ มาตรการของภาครัฐที่รัฐวิสาหกิจจะต้องเข้าไปมีส่วนช่วยเหลือเยียวยาประชาชน และการลงทุนของรัฐวิสาหกิจ ทั้งนี้ เพื่อให้การจัดเก็บเงินนําส่งรายได้แผ่นดินจากรัฐวิสาหกิจและกิจการฯ เป็นกลไกในการช่วยรักษาเสถียรภาพทางการคลังต่อไป
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต ฯ
วันพฤหัสบดีที่ 24 มีนาคม 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต ฯ
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) พ.ศ. 2565 - 2569 และกล่าวปาฐกถาพิเศษฯ
ท่านรองนายรัฐมนตรีและรัฐมนตรีว่าการกระทรวงสาธารณสุข
ท่านรัฐมนตรี
ผู้บริหารหน่วยงานภาครัฐ ภาคเอกชน
ผู้มีเกียรติ และสื่อมวลชนทุกท่าน
ผมรู้สึกยินดีและเป็นเกียรติอย่างยิ่งที่มาเป็นประธานในพิธีลงนามบันทึกข้อตกลงความร่วมมือการบูรณาการความร่วมมือการพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) พ.ศ. 2565 - 2569 ในวันนี้
รัฐบาลให้ความสําคัญกับการพัฒนากําลังคนของชาติเป็นอย่างยิ่ง เนื่องด้วยทรัพยากรมนุษย์ถือเป็นหัวใจของการพัฒนาประเทศ การพัฒนาคนในทุกช่วงวัยจึงเป็นรากฐานสําคัญที่ต้องร่วมกันขับเคลื่อนอย่างรอบด้าน
การพัฒนาเด็กปฐมวัยถือเป็นรากฐานขั้นต้นที่ต้องได้รับการพัฒนาอย่างรอบด้าน เต็มศักยภาพ และเท่าเทียมในทุกมิติ เพื่อให้เด็กมีภูมิคุ้มกันต่อการเปลี่ยนแปลง นําไปสู่การเป็นพลเมืองคุณภาพของสังคม สําหรับการพัฒนาผู้สูงอายุนั้น จําเป็นต้องสร้างทัศนคติของคนในสังคม ให้มองว่าผู้สูงอายุเป็นกลุ่มประชากรที่มีศักยภาพสามารถพึ่งพาตนเองได้ และยังเป็นพลังสําคัญในการพัฒนาประเทศและขับเคลื่อนกิจกรรมทางเศรษฐกิจได้
การลงนามบันทึกข้อตกลงความร่วมมือระหว่าง 7 กระทรวงในครั้งนี้ นับเป็นการยกระดับการขับเคลื่อนการพัฒนาคนตลอดช่วงชีวิต โดยมีเป้าหมายร่วมกันเพื่อพัฒนาให้คนไทยทุกคนมีศักยภาพสูง และมีความพร้อมต่อการดําเนินชีวิตในศตวรรษที่ 21 และเป็นกําลังสําคัญของประเทศชาติต่อไป ทั้งหมดนี้ นับเป็นความท้าทายอย่างยิ่งสําหรับทุกหน่วยงานและทุกภาคส่วนในการเชื่อมโยงแนวนโยบายรัฐบาลและแผนยุทธศาสตร์ต่าง ๆ สู่การปฏิบัติอย่างเป็นรูปธรรม
ผมขอขอบคุณผู้บริหาร ผู้ปฏิบัติงาน และเจ้าหน้าที่ที่เกี่ยวข้องทั้ง 7 กระทรวง ที่เห็นถึงความสําคัญของการพัฒนาคนในทุกช่วงวัย และร่วมกันผลักดันให้เกิดการพัฒนาเด็กปฐมวัยและผู้สูงอายุอย่างมีคุณภาพในทุกมิติ
ผมขอให้การดําเนินงานหลังจากนี้บรรลุตามเป้าประสงค์การพัฒนาที่ตั้งไว้ทุกประการ และบรรลุตามแผนยุทธศาสตร์ชาติ 20 ปี ซึ่งจะเป็นประโยชน์อย่างยิ่งต่อประเทศชาติในระยะยาว และขออวยพรให้ทุกคนประสบแต่ความสุข ความเจริญ มีสุขภาพร่างกายแข็งแรง มีจิตใจที่เข้มแข็ง ร่วมกันสร้างสรรค์พัฒนาสังคมไทย โดยไม่ทิ้งใครไว้ข้างหลังสืบไป
ขอบคุณครับ
----------------
รัฐบาลไทย-ข่าวทำเนียบรัฐบาล-​นายกฯ กำชับทุกหน่วยงานเร่งบรรเทาความเดือดร้อนประชาชน พร้อมประเมินสถานการณ์ในอนาคตเพื่อรับมือแก้ปัญหาบนพื้นฐานวินัยการเงินการคลังที่มีความสมดุล คุ้มค่า ประหยัด
วันอังคารที่ 21 มิถุนายน 2565
​นายกฯ กําชับทุกหน่วยงานเร่งบรรเทาความเดือดร้อนประชาชน พร้อมประเมินสถานการณ์ในอนาคตเพื่อรับมือแก้ปัญหาบนพื้นฐานวินัยการเงินการคลังที่มีความสมดุล คุ้มค่า ประหยัด
​นายกฯ กําชับทุกหน่วยงานเร่งบรรเทาความเดือดร้อนประชาชน พร้อมประเมินสถานการณ์ในอนาคตเพื่อรับมือแก้ปัญหาบนพื้นฐานวินัยการเงินการคลังที่มีความสมดุล คุ้มค่า ประหยัด พร้อมขอความร่วมมือทุกคนช่วยประหยัดพลังงาน
วันนี้ (21 มิถุนายน 2565) เวลา 13.10 น. ณ ทางเชื่อมตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะรัฐมนตรีถึงสถานการณ์พลังงานที่มีแนวโน้มมีปัญหายืดเยื้อจากสถานการณ์ความขัดแย้งในยุโรปว่า รัฐบาลได้ออกมาตรการเร่งด่วนเพื่อช่วยเหลือประชาชนและภาคธุรกิจ ซึ่งคาดว่าสถานการณ์ราคาพลังงานจะยังคงส่งผลกระทบสะสมในหลายมิติ ราคาน้ํามันตลาดโลกมีการปรับตัวสูงขึ้นอย่างต่อเนื่อง รวมทั้งปัญหาเงินเฟ้อสูง ห่วงโซ่อุปทานของโลกขาดแคลน ซึ่งมีผลผูกพันต่อเนื่องกันทําให้ปัญหาค่าครองชีพของประชาชนปรับตัวสูงขึ้น ต้นทุนการผลิตสูงขึ้น สินค้าราคาแพง และมีความเสี่ยงที่จะฟื้นตัวจากสภาวะเศรษฐกิจที่ชะงักลงในปัจจุบัน โดยรัฐบาลได้ติดตามปัญหาอย่างต่อเนื่องและได้สั่งการให้หน่วยงานที่เกี่ยวข้องประชุมหารือเพื่อศึกษาและเสนอแนะแนวทางที่เป็นประโยชน์ รวมทั้งการออกมาตรการเพื่อช่วยแก้ปัญหาและบรรเทาความเดือดร้อนให้กับพี่น้องประชาชนอย่างเต็มที่ ซึ่งในวันนี้ ครม. ก็ได้มีมติเห็นชอบมาตรการบรรเทาผลกระทบประชาชนและภาคธุรกิจเร่งด่วน ทั้งมาตรการใหม่และการขยายมาตรการเดิม
นายกรัฐมนตรีกล่าวถึงการประเมินสถานการณ์ในอนาคตซึ่งคาดว่าปัญหาดังกล่าวจะยังคงไม่สิ้นสุดในระยะเวลาอันใกล้และได้มอบหมายให้มีการหารือเพื่อเตรียมแผนรองรับสถานการณ์ตามสมมุติฐานและมีความยืดหยุ่นในแต่ละช่วงระยะเวลาอย่างเหมาะสม โดยจะต้องวางแผนระยะยาวเพื่อการแก้ปัญหาที่มีความครอบคลุมทุกมิติ และไม่ส่งผลกระทบต่อระบบการเงินการคลังในอนาคต พร้อมให้ความเชื่อมั่นว่ารัฐบาลมีความตั้งใจจริงในการช่วยเหลือพี่น้องประชาชนโดยเฉพาะกลุ่มผู้มีรายได้น้อยและกลุ่มผู้ประกอบการบนพื้นฐานของวินัยการเงินการคลังที่มีความสมดุล คุ้มค่า ประหยัด และไม่ก่อให้เกิดภาระในอนาคตมากเกินไป
พร้อมกันนี้ นายกรัฐมนตรีได้ขอความร่วมมือทุกคนช่วยกันประหยัดพลังงานทั้งภาครัฐ ภาคเอกชน ภาคอุตสาหกรรม และภาคขนส่ง พร้อมกําชับทุกหน่วยงานเร่งออกนโยบายที่เหมาะสมตามศักยภาพ เช่น การเปิดไฟ ปิดไฟ หรืออุปกรณ์ที่ไม่ได้ใช้ ปรับลดอุณหภูมิเครื่องปรับอากาศ ส่งเสริมการใช้ขนส่งสาธารณะ เป็นต้น ทั้งนี้ ได้มีการกําหนดให้ภาครัฐลดใช้พลังงานร้อยละ 20 และเป็นตัวชี้วัดของหน่วยงานด้วย ///
รัฐบาลไทย-ข่าวทำเนียบรัฐบาล-ดีอีเอส ร่วมการประชุมคณะกรรมาธิการร่วมระดับสูงไทย - ญี่ปุ่น (HLJC) ครั้งที่ 5
วันพุธที่ 11 สิงหาคม 2564
ดีอีเอส ร่วมการประชุมคณะกรรมาธิการร่วมระดับสูงไทย - ญี่ปุ่น (HLJC) ครั้งที่ 5
ดีอีเอส ร่วมการประชุมคณะกรรมาธิการร่วมระดับสูงไทย - ญี่ปุ่น (HLJC) ครั้งที่ 5
เมื่อวันที่11สิงหาคม2564นายเนวินธุ์ช่อชัยทิพฐ์ผู้ช่วยรัฐมนตรีว่าการกระทรวงดิจิทัลเพื่อเศรษฐกิจและสังคมได้เป็นผู้แทนรมว.ดศ.ร่วมการประชุมคณะกรรมาธิการร่วมระดับสูงไทย-ญี่ปุ่น(HLJC)ครั้งที่5และพิธีลงนามบันทึกความร่วมมือด้านกิจการไปรษณีย์ระหว่างกระทรวงดิจิทัลเพื่อเศรษฐกิจและสังคมและกระทรวงกิจการภายในและการสื่อสารแห่งประเทศญี่ปุ่นผ่านระบบการประชุมทางไกลณห้องประชุมMDES 2กระทรวงดิจิทัลเพื่อเศรษฐกิจและสังคมในโอกาสนี้ผู้ช่วยรัฐมนตรีว่าการกระทรวงดิจิทัลฯได้ร่วมแสดงบันทึกความร่วมมือด้านกิจการไปรษณีย์ระหว่างกระทรวงดิจิทัลเพื่อเศรษฐกิจและสังคมและกระทรวงกิจการภายในและการสื่อสารแห่งประเทศญี่ปุ่นและเป็นสักขีพยานการลงนามบันทึกความร่วมมือเรื่องLean IoT Plant Management and Execution (LIPE)ระหว่าง3หน่วยงานได้แก่1)กรมส่งเสริมอุตสาหกรรมกระทรวงอุตสาหกรรม2)สํานักงานส่งเสริมเศรษฐกิจดิจิทัลดศ.และ3)สํานักนโยบายการค้ากระทรวงเศรษฐกิจการค้าและอุตสาหกรรมแห่งประเทศญี่ปุ่นซึ่งการบันทึกความร่วมมือทั้งสองฉบับนี้หน่วยงานที่เกี่ยวข้องทั้งสองฝ่ายจะมีการดําเนินการให้เป็นความร่วมมือที่เป็นรูปธรรมต่อไป
***********
รัฐบาลไทย-ข่าวทำเนียบรัฐบาล-กสร. จับมือ IOM สานต่อความร่วมมือ คุ้มครองกลุ่มแรงงานเปราะบาง
วันจันทร์ที่ 28 มีนาคม 2565
กสร. จับมือ IOM สานต่อความร่วมมือ คุ้มครองกลุ่มแรงงานเปราะบาง
กรมสวัสดิการและคุ้มครองแรงงาน (กสร.) ผนึกกําลังองค์การระหว่างประเทศเพื่อการโยกย้าย
ถิ่นฐาน (IOM) จัดประชุมเชิงปฏิบัติการเพื่อเพิ่มขีดความสามารถพนักงานตรวจแรงงาน มุ่งคุ้มครองกลุ่มแรงงานเปราะบาง
นายนิยม สองแก้ว อธิบดีกรมสวัสดิการและคุ้มครองแรงงาน กล่าวในฐานะเป็นประธานในพิธีเปิดการประชุมเชิงปฏิบัติการเพื่อเพิ่มขีดความสามารถของพนักงานตรวจแรงงานในการบังคับใช้กฎหมายและให้ความคุ้มครองแก่กลุ่มแรงงานเปราะบาง (เด็ก ผู้หญิง และแรงงานข้ามชาติ) ว่า การคุ้มครองกลุ่มแรงงานเปราะบาง โดยเฉพาะเด็ก ผู้หญิง และแรงงานข้ามชาติ เป็นนโยบายสําคัญของกรมสวัสดิการและคุ้มครองแรงงานในการให้การคุ้มครองแรงงานบนพื้นฐานหลักการของสิทธิมนุษยชน
และการไม่เลือกปฏิบัติ ซึ่งแรงงานกลุ่มนี้มีความอ่อนไหว ละเอียดอ่อน และซับซ้อน จึงจําเป็นต้องดําเนินงานร่วมกันเป็นภาคีเครือข่าย เพื่อเสริมความเข้มแข็งระหว่างภาครัฐ ภาคเอกชน องค์กรภาคประชาสังคมและองค์กรพัฒนาเอกชนในพื้นที่ ให้ร่วมดําเนินงานตามบทบาทหน้าที่และศักยภาพของแต่ละภาคส่วนซึ่งกรมสวัสดิการและคุ้มครองแรงงานร่วมมือกับองค์การระหว่างประเทศเพื่อการโยกย้ายถิ่นฐาน (IOM) จัดการประชุมเชิงปฏิบัติการในครั้งนี้ ซึ่งการประชุมมีระยะเวลา 2 วัน ระหว่างวันที่ 28 - 29 มีนาคม 2565 มีผู้เข้าร่วมประชุมจํานวน 50 คน ประกอบด้วย พนักงานตรวจแรงงานระดับปฏิบัติการจากส่วนกลาง
จํานวน 17 คน และส่วนภูมิภาคจากจังหวัด จํานวน 33 คน
อธิบดี กสร. กล่าวเพิ่มเติมว่า ด้วยความร่วมมือระหว่างองค์กรภาคี การอบรมในครั้งนี้จะช่วยผลักดันขีดความสามารถของพนักงานตรวจแรงงาน ที่เป็นกลไกสําคัญในการบังคับใช้กฎหมายเพื่อคุ้มครองแรงงานกลุ่มเปราะบาง ซึ่งเป็นกลุ่มสุ่มเสี่ยงต่อการถูกเอารัดเอาเปรียบแสวงหาประโยชน์โดยมิชอบด้านแรงงาน โดยเฉพาะในสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ที่ส่งผลกระทบสถานการณ์การจ้างงาน การเลิกจ้าง การจ่ายค่าจ้างล่าช้าหรือค้างจ่ายค่าจ้าง และการละเมิดสิทธิแรงงานที่มีความสลับซับซ้อนเพิ่มมากขึ้นในรูปแบบต่าง ๆ ซึ่งพนักงานตรวจความปลอดภัยที่เป็นด่านหน้า
ของการคุ้มครองแรงงานต้องเตรียมพร้อมรับมือกับข้อท้าทายใหม่ ๆ เพื่อปกป้องสิทธิแรงงาน และคุ้มครองแรงงานให้ได้รับสิทธิประโยชน์ตามที่กฎหมายกําหนด มีคุณภาพชีวิตที่ดี ซึ่งจะเป็นกําลังสําคัญในการขับเคลื่อนเศรษฐกิจ สังคม และสร้างความเชื่อมั่น รวมถึงภาพลักษณ์ที่ดีของประเทศไทยต่อไป
รัฐบาลไทย-ข่าวทำเนียบรัฐบาล-ทึ่ง! ญี่ปุ่นแปรรูปสาหร่ายเป็นน้ำมันเครื่องบิน “เฉลิมชัย” เร่งส่งเสริมเกษตรพลังงานเกษตรอาหารตัวใหม่
วันพฤหัสบดีที่ 7 กรกฎาคม 2565
ทึ่ง! ญี่ปุ่นแปรรูปสาหร่ายเป็นน้ํามันเครื่องบิน “เฉลิมชัย” เร่งส่งเสริมเกษตรพลังงานเกษตรอาหารตัวใหม่
ทึ่ง! ญี่ปุ่นแปรรูปสาหร่ายเป็นน้ํามันเครื่องบิน “เฉลิมชัย” เร่งส่งเสริมเกษตรพลังงานเกษตรอาหารตัวใหม่มอบ “อลงกรณ์” ผนึกความร่วมมือญี่ปุ่น แปรรูปสาหร่ายเป็นน้ํามันเชื้อเพลิงและอาหาร ตั้งเป้าเดินเครื่องในไทยทันทีปีนี้
รายงานจากสํานักงานที่ปรึกษาการเกษตรต่างประเทศ ประจํากรุงโตเกียว วันนี้ (7 ก.ค. ) ว่า นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วย นายสมศักดิ์ วิวิธเกยูรวงศ์ อัครราชทูตที่ปรึกษา (ฝ่ายเกษตร) ประจํากรุงโตเกียว นายโชติ พึงเจริญพงศ์ คณะทํางานที่ปรึกษารัฐมนตรีกระทรวงเกษตรฯ นายณฐกร สุวรรณธาดา คณะที่ปรึกษารัฐมนตรีกระทรวงเกษตรฯ นายสกนธ์ วนาเศรษฐี ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโตเกียว และคณะ ลงพื้นที่ศึกษาดูงานการผลิตสาหร่ายเป็นน้ํามันเครื่องบินที่บริษัท ชิโตเซะ (CHITOSE) เมืองคาวาซากิ จังหวัดคานางาวะ โดยมีนางริเอะ คุจิมิยะ (Rie Kugimiya) ประธานฝ่ายปฏิบัติการ และคณะให้การต้อนรับ พร้อมนําเสนอผลงานการวิจัยและพัฒนาสาหร่ายของบริษัท ชิโตเซะ พร้อมนําชมห้องแล็ปปฏิบัติการผลิตสาหร่ายในระบบปิด เพื่อแปรรูปเป็นน้ํามันเชื้อเพลิงชีวภาพทดแทนพลังงานจากฟอสซิลตามแนวทางพลังงานสีเขียวเพื่อความยั่งยืน นอกจากนี้ยังมีเป้าหมายในการแปรรูปสาหร่ายเป็นอาหารประเภทโปรตีนจากพืช (plant based protein) และผลิตภัณฑ์ชีวภาพ อื่นๆ โดยขณะนี้ได้จัดตั้งเครือข่ายความร่วมมือกับหลายประเทศและพร้อมร่วมมือกับทางการไทย และเอกชนของไทยโดยมีคอนเซ็ปท์“Cultivate The Earth”
ทางด้านนายอลงกรณ์ กล่าวแสดงความยินดีต่อความสําเร็จของบริษัทชิโตเซะในการวิจัยและพัฒนาที่ก้าวหน้าจนเกิดนวัตกรรมชีวภัณฑ์ที่เป็นมิตรกับสิ่งแวดล้อม เช่น แปรรูปสาหร่ายเป็นน้ํามันเครื่องบิน (Jet Fuel) และชีวภัณฑ์ต่าง ๆ ซึ่งวิสัยทัศน์และแนวทางของบริษัท ชิโตเซะสอดคล้องกับนโยบาย BCG Mode (Bio-Circular-Green Economy) ของรัฐบาลไทย และรัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อนภายใต้นโยบายเกษตรอาหารเกษตรพลังงานและนโยบายอาหารแห่งอนาคต ซึ่งกรมประมงเริ่มเดินหน้าแล้วในปีนี้ โดยส่งเสริมสาหร่าย ทะเล (Seaweed) และสาหร่ายน้ําจืด (Freshwater Algae) เป็นพืชเศรษฐกิจตัวใหม่เพราะเลี้ยงง่าย โตไวให้ผลผลิตเร็ว มีน้ํามันและโปรตีนสูง รวมทั้งมีกรดอะมิโนและแร่ธาตุหลายชนิดที่มีคุณค่าทางสารอาหาร เหมาะกับการนํามาเป็นอาหารทางเลือกใหม่ทั้งอาหารคน และอาหารสัตว์ นอกจากนี้ยังสามารถนํามาแปรรูปเป็นน้ํามันชีวภาพ เครื่องสําอาง และเวชภัณฑ์สู่เกษตรมูลค่าสูง ช่วยสร้างงานสร้างอาชีพเพิ่มรายได้ใหม่ให้เกษตรกร นอกจากนี้สาหร่ายยังดูดซับคาร์บอนไดออกไซด์ช่วยลดภาวะโลกร้อนจากผลกระทบของก๊าซเรือนกระจก โดยมอบสํานักงานที่ปรึกษาการเกษตรต่างประเทศ ประจํากรุงโตเกียว เป็นผู้ประสานความร่วมมือและแลกเปลี่ยนข้อมูลกับบริษัทชิโตเซะต่อไป
สําหรับโครงการผลิตสาหร่ายเพื่อแปรรูปสร้างมูลค่าสู่เกษตรมูลค่าสูงเริ่มดําเนินการทันทีปีนี้ โดยต่อยอดนวัตกรรมงานวิจัยของสวทช. กรมประมง ศูนย์เอไอซี (AIC) และเมื่อปลายเดือนมิถุนายนที่ผ่านมากรมประมงร่วมกับมูลนิธิเวิลด์วิว ไครเมท และมูลนิธิเวิลด์วิว อินเตอร์เนชั่นแนล ได้จัดการสัมนาเรื่อง “อนาคตสาหร่ายทะเลในประเทศไทย Seaweed: The Next Future” มีองค์การอาหารและเกษตรแห่งสหประชาชาติ หน่วยงานวิจัยและภาครัฐภาคเอกชนของไทยและต่างประเทศเข้าร่วมจํานวนมาก.
รัฐบาลไทย-ข่าวทำเนียบรัฐบาล-พม. เร่งช่วยชายพิการช่วยเหลือตัวเองไม่ได้ ถูกพี่ชายขังไว้ภายในบ้านย่านห้วยขวาง กทม.
วันพฤหัสบดีที่ 26 พฤษภาคม 2565
พม. เร่งช่วยชายพิการช่วยเหลือตัวเองไม่ได้ ถูกพี่ชายขังไว้ภายในบ้านย่านห้วยขวาง กทม.
พม. เร่งช่วยชายพิการช่วยเหลือตัวเองไม่ได้ ถูกพี่ชายขังไว้ภายในบ้านย่านห้วยขวาง กทม.
วันนี้ (26 พ.ค. 65) เวลา 09.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า วานนี้ (25 พ.ค. 65) เมื่อเวลาประมาณ 21.00 น. คุณอดิศร โพธิ์อ่าน ผู้ประสานงานในพื้นที่ชุมชนเขตห้วยขวาง กรุงเทพฯ ได้ประสานมายังตนเพื่อขอความช่วยเหลือชายพิการถูกพี่ชายกักขังไว้ภายในบ้านนาน 3 วัน ทั้งนี้ ตนจึงได้สั่งการให้เจ้าหน้าที่ศูนย์ช่วยเหลือสังคม สายด่วน พม. โทร. 1300 เร่งลงพื้นที่เพื่อตรวจสอบข้อเท็จจริงร่วมกับคุณอดิศรฯ พร้อมด้วยเจ้าหน้าที่ศูนย์คุ้มครองคนไร้ที่พึ่งกรุงเทพมหานคร (บ้านมิตรไมตรีดินแดงและบ้านมิตรไมตรีห้วยขวาง) เจ้าหน้าที่ตํารวจสถานีตํารวจนครบาลห้วยขวาง เจ้าหน้าที่เทศกิจเขตห้วยขวาง ประธานชุมชนและกรรมการชุมชนสุนทรศิริที่ซอยประชาราษฏร์บําเพ็ญ 6 แยก 4 (ซอยสุนทรศิริ) แขวงห้วยขวาง เขตห้วยขวาง กรุงเทพมหานคร พบว่า ชายพิการดังกล่าว อายุ 63 ปี เป็นคนพิการทางการเคลื่อนไหวหรือทางร่างกาย สภาพร่างกายรูปร่างผอม สวมกางเกงแต่ไม่สวมเสื้อ ขาดการดูแลความสะอาดของร่างกาย พูดไม่ชัด ให้ข้อมูลได้เพียงเล็กน้อย และไม่สามารถช่วยเหลือตนเองได้ อีกทั้งมีรอยแผลถูกทําร้ายตามร่างกาย และมีลักษณะอ่อนเพลีย เนื่องจากไม่ได้รับประทานอาหารนาน 3 วัน โดยอาศัยอยู่กับพี่ชายฝาแฝด อายุ 63 ปี มีลักษณะคล้ายบุคคลมีอาการป่วยทางจิต มีพฤติกรรมเก็บตัว เหม่อลอย พูดจาวกวนเป็นบางครั้ง และอารมณ์แปรปรวน ในขณะที่มารดาเสียชีวิตจากการติดเชื้อโควิด - 19เมื่อประมาณต้นปี 2564
นางสาวแรมรุ้งกล่าวต่อไปว่า ชายพิการดังกล่าวมีบัตรประจําตัวคนพิการและได้รับเบี้ยความพิการ เดือนละ 800 บาท ปัจจุบัน บัตรประจําตัวคนพิการหมดอายุ อีกทั้งไม่ได้รับการดูแลเรื่องความสะอาด การรับประทานอาหาร และการพบแพทย์ตามนัด ซึ่งขณะที่ทีมสหวิชาชีพจะเข้าบ้านเพื่อไปช่วยเหลือชายพิการ แต่รั้วบ้านถูกใส่กุญแจล๊อคไว้จากด้านใน เนื่องจากพี่ชายไม่ยินยอมให้เปิดประตูรั้ว ทําให้เจ้าหน้าที่ตํารวจและศูนย์คุ้มครองคนไร้ที่พึ่งกรุงเทพมหานครต้องปีนรั้วเข้าทางด้านหลังเพื่อเข้าไปในบ้าน จากนั้น ได้พูดคุยเจรจาให้พี่ชายยินยอมเปิดประตูรั้วบ้าน เพื่อนําตัวชายพิการซึ่งมีแผลตามร่างกาย สภาพอ่อนแรง เนื่องจากไม่ได้ทานอาหารมานาน 3 วัน ออกจากบ้านและรีบส่งตัวเข้ารับการรักษาต่อไป
นางสาวแรมรุ้งกล่าวเพิ่มเติมว่า สําหรับการช่วยเหลือชายพิการดังกล่าว ศูนย์ช่วยเหลือสังคม สายด่วน พม. โทร. 1300 ได้ประสานศูนย์เอราวัณ รับตัวและส่งตัวเข้ารับการรักษาที่โรงพยาบาลเพชรเวช ตามสิทธิบัตรหลักประกันสุขภาพถ้วนหน้าสําหรับคนพิการ (ท.74) ซึ่งมีประวัติการรักษาต่อเนื่องที่โรงพยาบาลดังกล่าว และในระยะต่อไป จะต้องประสานศูนย์บริการสาธารณสุข 25 ห้วยขวาง ติดตามประเมินอาการ และประสานโรงพยาบาลเพชรเวช ในการติดตามการรักษาและประสานกรมส่งเสริมและพัฒนาคุณภาพชีวิตคนพิการ (พก.) เพื่อช่วยเหลือในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-‘รมช.มนัญญา’ ติวเข้มสหกรณ์จังหวัด เปิดโครงการฝึกอบรมหลักสูตรพัฒนาศักยภาพผู้บริหารฯ
วันพุธที่ 9 กุมภาพันธ์ 2565
‘รมช.มนัญญา’ ติวเข้มสหกรณ์จังหวัด เปิดโครงการฝึกอบรมหลักสูตรพัฒนาศักยภาพผู้บริหารฯ
‘รมช.มนัญญา’ ติวเข้มสหกรณ์จังหวัด เปิดโครงการฝึกอบรมหลักสูตรพัฒนาศักยภาพผู้บริหารฯ ขับเคลื่อนงานสหกรณ์ระดับพื้นที่ ยกระดับคุณภาพชีวิตสมาชิกและเกษตรกร
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานเปิดโครงการฝึกอบรมหลักสูตร “การพัฒนาศักยภาพผู้บริหารเพื่อการบริหารงานสํานักงานสหกรณ์จังหวัด” และมอบนโยบายให้กับสหกรณ์จังหวัด โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายปรีชา พันธุ์วา รองอธิบดีกรมส่งเสริมสหกรณ์ นายประกอบ เผ่าพงศ์ รองอธิบดีกรมส่งเสริมสหกรณ์ เข้าร่วม ณ โรงแรมปรินซ์ พาเลซ มหานาค กรุงเทพฯ
รัฐมนตรีช่วยว่าการกระทรวงเกษตรและสหกรณ์ ได้กล่าวแสดงความยินดีกับสหกรณ์ทั้ง 33 จังหวัด ที่ได้รับตําแหน่งใหม่ ซึ่งเป็นผู้ที่มีบทบาทสําคัญในการแนะนํา ส่งเสริม และพัฒนาสหกรณ์และกลุ่มเกษตรกรโดยตรงในพื้นที่ นํานโยบายจากกระทรวงเกษตรและสหกรณ์ไปสู่การปฏิบัติ เพื่อให้เกิดความก้าวหน้าแก่สหกรณ์และกลุ่มเกษตรกร ตลอดจนส่งผลให้สมาชิกมีคุณภาพชีวิตที่ดีขึ้น อีกทั้งสหกรณ์และกลุ่มเกษตรกรถือเป็นองค์กรหลักของภาคการเกษตรในระดับพื้นที่ และเป็นฐานสําคัญของการพัฒนาระบบเศรษฐกิจและสังคมของประเทศ รัฐบาลและกระทรวงเกษตรและสหกรณ์ได้ให้ความสําคัญเป็นอย่างมาก
“สหกรณ์ทุกท่านต้องช่วยกันผลักดันและดําเนินโครงการสําคัญให้สําเร็จผล เพื่อให้สหกรณ์และกลุ่มเกษตรกรสามารถมีส่วนช่วยให้สมาชิกมีความเป็นอยู่และคุณภาพชีวิตที่ดีขึ้น อาทิ โครงการนําลูกหลานเกษตรกรกลับบ้าน สานต่ออาชีพการเกษตร โครงการซูเปอร์มาร์เก็ตสหกรณ์ การสร้างธรรมาภิบาลในสหกรณ์ การพัฒนาอาชีพภายใต้โครงการจัดที่ดินทํากินให้ชุมชนตามนโยบายรัฐบาล และนโยบายการตลาดนําการผลิต เป็นต้น สหกรณ์จังหวัดต้องเป็นคนรุ่นใหม่ที่มีแนวคิดใหม่ๆ ศึกษากฎระเบียบอย่างเคร่งครัด อย่าเกรงใจในสิ่งที่ผิด ให้ดําเนินการอย่างถูกต้อง ดูแลสหกรณ์ไม่ให้มีโอกาสล้มเหลวในการดําเนินกิจการ ตนในฐานะ รมช.เกษตรฯ พร้อมที่จะเคียงข้างและให้ความช่วยเหลือ” รมช.มนัญญา กล่าว
สําหรับโครงการฝึกอบรม หลักสูตร “การพัฒนาศักยภาพผู้บริหารเพื่อการบริหารงานสํานักงานสหกรณ์จังหวัด” วัตถุประสงค์เพื่อให้ผู้เข้ารับการอบรมได้พัฒนาองค์ความรู้ ทัศนคติ และเกิดความพร้อมสําหรับการบริหารงานส่งเสริมสหกรณ์ ให้ประสบผลสัมฤทธิ์ กลุ่มเป้าหมาย สหกรณ์จังหวัดจาก 33 จังหวัด ประกอบด้วย ลพบุรี ประจวบคีรีขันธ์ ชุมพร พัทลุง กระบี่ ตรัง จันทบุรี ยโสธร อํานาจเจริญ ลําปาง พิจิตร นครสวรรค์ สุพรรณบุรี นราธิวาส ระยอง กาฬสินธุ์ แพร่ พะเยา ตาก พิษณุโลก นครพนม สิงห์บุรี อ่างทอง สมุทรสงคราม ระนอง พังงา สตูล ภูเก็ต ยะลา ตราด บึงกาฬ มุกดาหาร และแม่ฮ่องสอน จัดขึ้นระหว่างวันที่ 9 – 11 กุมภาพันธ์ 2565 ณ โรงแรมปรินซ์ พาเลซ กรุงเทพฯ โดยความคาดหวังว่าสหกรณ์จังหวัดที่เข้าอบรมในครั้งนี้จะกลับไปปฏิบัติงานด้วยความพร้อมในการบริหารงานส่งเสริมสหกรณ์ และผลักดันให้สหกรณ์ในความรับผิดชอบมีการดําเนินงานที่เข้มแข็ง และสามารถพึ่งพาตนเองได้.
รัฐบาลไทย-ข่าวทำเนียบรัฐบาล-นายกรัฐมนตรีมอบหมายทุกหน่วยงานร่วมกันหามาตรการจ้างงานดูแลทั้งผู้เคยทำงานแล้วและนักศึกษาจบใหม่ให้มีรายได้ พร้อมมาตรการดูแลหนี้สินครัวเรือน ที่ลูกหนี้ได้ประโยชน์จริงและไม่สร้างผลกระท
วันพุธที่ 25 สิงหาคม 2564
นายกรัฐมนตรีมอบหมายทุกหน่วยงานร่วมกันหามาตรการจ้างงานดูแลทั้งผู้เคยทํางานแล้วและนักศึกษาจบใหม่ให้มีรายได้ พร้อมมาตรการดูแลหนี้สินครัวเรือน ที่ลูกหนี้ได้ประโยชน์จริงและไม่สร้างผลกระท
นายกรัฐมนตรีมอบหมายทุกหน่วยงานร่วมกันหามาตรการจ้างงานดูแลทั้งผู้เคยทํางานแล้วและนักศึกษาจบใหม่ให้มีรายได้ พร้อมมาตรการดูแลหนี้สินครัวเรือน ที่ลูกหนี้ได้ประโยชน์จริงและไม่สร้างผลกระทบเชิงระบบ
วันที่ 25 ส.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานสถานการณ์ภาวะสังคมประจําไตรมาสที่2/64 จากสํานักงานคณะกรรมการสภาพัฒนาการเศรษฐกิจและสังคมแห่งชาติ(สศช.) หรือสภาพัฒน์ ที่ระบุถึงแนวโน้มการจ้างงานเพิ่มขึ้น 2% เมื่อเทียบกับช่วงเดียวกันของปีก่อน โดยเฉพาะการจ้างงานในภาคการผลิตอุตสาหกรรมที่ดีขึ้นตามแนวโน้มการส่งออก
อย่างไรก็ตาม นายกรัฐมนตรีเห็นว่าสถานการณ์แพร่ระบาดของโรคโควิด-19 ยังทําให้แรงงานมีความเปราะบาง จึงมอบหมายให้ทุกหน่วยงานร่วมกันพิจารณามาตรการการจ้างงาน มาตรการพยุงการจ้างงาน ช่วยเหลือให้แรงงานยังมีรายได้เพราะในช่วงโควิด-19แพร่ระบาด ซึ่งอาจส่งผลกระทบอย่างน้อย 3 ปีตั้งแต่ปี 2563-65 สร้างจุดเปราะบางหลายจุด เกิดทั้งผู้ว่างงาน ผู้เสมือนว่างงานคือทํางานไม่ถึง 24 ชั่วโมงต่อสัปดาห์ ที่พบว่ามีจํานวนเพิ่มมากขึ้น รวมถึงต้องมีมาตรการรองรับสําหรับผู้ว่างงานที่ไม่เคยทํางานมาก่อนคือกลุ่มผู้จบการศึกษาใหม่ที่มีแนวโน้มต้องใช้เวลาหางานยาวนานขึ้น
“นายกรัฐมนตรีย้ําว่า ที่รัฐบาลจะดําเนินการคือการควบคุมการแพร่ระบาดให้เร็ว พยุงการจ้างงานและดูแลรายได้ของประชาชน โดยการเร่งการใช้จ่ายภาครัฐให้เกิดผลอย่างรวดเร็ว ซึ่งจะทําให้จีดีพี พื้นตัวได้เร็วขึ้น” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า นายกรัฐมนตรียังได้มีข้อสั่งการให้หน่วยงานที่เกี่ยวข้องร่วมกันพิจารณามาตรการที่จะขับเคลื่อนเศรษฐกิจให้เดินหน้าได้ต่อเนื่อง โดยเฉพาะมาตรการลักษณะร่วมจ่าย หรือ co-pay การดึงเอกชนเข้ามามีส่วนร่วม ทุกมาตรการและโครงการสามารถตรวจสอบการใช้จ่ายที่โปร่งใส ปรับแผนงานให้สอดคล้องกับสถานการณ์ได้
รวมถึงพิจารณามาตรการบรรเทาภาระหนี้สิน เนื่องจากรายงานของ สศช. ระบุให้เห็นภาวะหนี้ครัวเรือนที่อยู่ในระดับสูง โดยขอให้มาตรการต่างๆ การดําเนินการอ่างระมัดระวัง เข้าถึงลูกหนี้จริง ชั่งน้ําหนักผลได้ผลเสียทั้งต่อตัวลูกหนี้เองกับผู้ประกอบการ ไม่ให้มีการออกไปใช้หนี้นอกระบบ แต่ขณะเดียวกันก็ต้องไม่ให้ผู้ประกอบการต้องขาดทุนจนเกิดผลกระทบเชิงระบบการเงินในภาพรวม